《即事二首 其二》
宋代·冯山

旧病花浮眼，衰容雪到眉。风尘怜客久，筋力恨归迟。

所得真如梦，无厌固巳痴。不知缘尽处，犹有几多时。

作者简介：宋普州安岳人，字允南。初名献能。时称鸿硕先生。嘉祐二年进士。熙宁末，为秘书丞、通判梓州。邓绾荐为台官，不就，退居二十年。后范祖禹荐于朝，官终祠部郎中。有《春秋通解》、《冯安岳集》。